**José Ignacio Fernández Palacios** máis coñecido como **Nacho**, nado en Foz o 3 de febreiro de 1967, é un exfutbolista e actual adestrador de fútbol galego. Xogaba na demarcación de lateral esquerdo.

Traxectoria
-----------

Entre os anos 1984-86 fórmase no Gran Peña Fútbol Club que por aquel entón actuaba como filial do Celta de Vigo, equipo polo que ficha en 1986, debutando o 9 de novembro dese ano.

Xogou no Celta seis anos, vivindo un ascenso na súa primeira tempada, tres anos en Primeira División, un descenso e un novo ascenso, tras o cal ficha polo SD Compostela tamén en Segunda División ao ficar fóra das aliñacións de Txetxu Rojo.

Co equipo compostelán ascende á máxima categoría tras dúas tempadas en Segunda. Nos poucos anos que o SD Compostela militou en Primeira fixo memoables tempadas baixo a dirección do adestrador Fernando Vázquez, declarándose na 1995/96 subcampión de inverno, e rematando o ano no 10º posto.

Despois de catro anos en Primeira o SD Compostela descendeu a Segunda e con el Nacho, deixando o fútbol en activo no ano 2000, tras moitos problemas físicos co tendón de Aquiles 

### Internacionalidade

Foi un exemplo de coherencia para moitos deportistas ao renunciar publicamente a competir coa Selección de fútbol de España ao entender que, concordando coa súa ideoloxía nacionalista, a única que podía representar os seus sentimentos era a Selección galega.

Tecnicamente nunca foi convocado coa Selección Española, pero o propio seleccionador Javier Clemente falou del o 5 de novembro de 1995 coma serio candidato para ser o suplente do catalán Sergi na Eurocopa de Fútbol Inglaterra 1996, despois de ser nomeado mellor lateral por detrás do xogador do FC Barcelona.

*Non me interesa nin me apetece* Nacho Fernández (1995)

Finalmente puido ver xogar a Selección de fútbol de Galicia o 25 de decembro de 2005 en San Lázaro ante Uruguai. Porén non puido ver cumprido o seu desexo de disputar o encontro.

| * v
* c
* e
**Selección galega** - **Galicia–Uruguai (2005)** |
| --- |
| 
* Diego López
* Otero (c.)
* Dacosta
* Rubén
* Capi
* Viqueira
* Borja
* Julio Álvarez
* Pablo Álvarez
* Nano
* Losada
* Dani Mallo
* Roberto
* Míchel Salgado
* Isaac
* Fran (c.)
* Jonathan Aspas
* Noguerol
* Iago Bouzón
* Cabrejo
* Cabanas
* Trashorras
* Deus
* Corredoira
* Juanito
* Seleccionadores: Arsenio Iglesias e Fernando Vázquez

 |  |

O seu compromiso persoal coa causa da Selección galega chegou ata o punto de colaborar co grupo Xenreira na gravación da canción *Selección Ska!* para o disco Selección Xa!.

### Adestrador

Ademais de colaborar como comentarista na TVG traballa como adestrador. Adestrou ao Cerceda, ao que chegou tras a destitución de Suso Moure case ao final da tempada 2009/10, e no que permaneceu preto dun ano ata a súa dimisión en marzo de 2011 tras unha serie de malos resultados, a pesar de que o equipo ía de líder. Pasou logo ao Club Ordes, equipo ao que dirixiu dende a tempada 2011/12 ata a 2014/15 na Terceira División. Posteriormente adestrou durante uns meses de 2017 ao Alondras e na tempada 2017/18 á Sociedad Deportiva Negreira, ambos tamén de Terceira.

Notas
-----

1. ↑  "Copia arquivada". Arquivado dende o orixinal o 12/03/2016. Consultado o 07/01/2013.
2. ↑  "Nacho toma el relevo de Suso Moure en el Cerceda". *El Correo Gallego* (en castelán). 4 de maio de 2010. Consultado o 4 de maio de 2021.
3. ↑  "Manolo García suple a Nacho al frente del banquillo del Cerceda". *La Voz de Galicia* (en castelán) (Carballo ed.). 22 de marzo de 2011. p. 13.
4. ↑  "Nacho: Dejó el fútbol por lesión y se reinventó como técnico". *El Correo Gallego* (en castelán). 31 de maio de 2019. Consultado o 4 de maio de 2021.
5. ↑  "Nacho toma las riendas técnicas del Órdenes". *La Voz de Galicia* (en castelán) (Santiago ed.). 12 de agosto de 2011. p. 10.
6. ↑  "Copia arquivada". Arquivado dende o orixinal o 12 de marzo de 2016. Consultado o 07 de xaneiro de 2013.

Véxase tamén
------------

### Ligazóns externas

* Recensión en Marca.com
* Datos do xogador en BDFutbol *(en castelán)*.

|  |  |
| --- | --- |
| Control de autoridades | 
* Wd: Q2738202
* WorldCat
* VIAF: 83494468
* LCCN: n2009017576
* BDFutbol: 1437
* FootballDatabase: 24753

 |